Elena Bottazzi

María Elena Bottazzi ( Genova, Italia ) Hondurasko mikrobiologo zientzialaria da, Italian jaioa. Txerto tropikalean egindako ikerketengatik ezaguna da eta COVID-19 txertoaren garapena zuzentzen du Houstoneko ( Texas ) Baylor Medikuntza Eskolan , Estatu Batuetan . 

2022ko urtarrilean covidaren kontrako txerto bat garatu zuen, baita patenterik gabe utzi ere, beste edozein ikertzailek ezagutu eta hobetu zezan, eta horrela txertoa mundu osora era merkean zabaldu ahal izateko.

 Biografia 
María Elena Bottazzi Genovan ( Italia ) jaio zen, bere aita Honduraseko diplomatikoa zelako eta Italiara bidali zutelako. Zortzi urte zituela, bere familia Tegucigalpara itzuli zen, Hondurasera .  Bertan batxilergoa ikasi zuen Elvel ikastetxean. Oso txikitatik Honduraseko biztanleriaren bizi-baldintzak bertatik bertara ikusi zituelako, interesatu zen gai zientifikoaekin.  1989an Mikrobiologian eta Kimika Klinikoan lizentziatu zen Honduraseko Unibertsitate Nazional Autonomoan (UNAH). 

Bere prestakuntzan bere motibazioa diagnostikoak egiteko eta sendagaiak sortzeko erabiltzen ziren tekniken garapenean zentratu zela ulertu zuen.  Estatu Batuetako Floridara joan zen bizitzera, Inmunologia Molekularra eta Patologia Esperimentaleko doktorego tesia egitera, Gainesvilleko Floridako Unibertsitatera eta 1995ean amaitu zuen. Biologia zelularreko hainbat graduondoko ikasketa ere egin zituen, 1995 eta 2001 artean, Miami eta Pennsylvaniako unibertsitateetan. Bere prestakuntza zientifikoan, proiektuak garatzeko Administrazio Publikoan masterra beharko zuela konturatu zen, eta Filadelfiako Temple Unibertsitatean ikasi zuen. Enpresa-prestakuntza honek kontzeptu juridiko, ekonomiko eta finantzarioak ulertzen lagundu zion. 

 Lanbide-ibilbidea 
Bi hamarkada baino gehiagoz, gaixotasun gastrointestinal parasitoen aurkako txertoen diseinuan eta ezagutzan zentratu zen.  Horien artean, giza uniziriasia, eskistosomiasia,  ankylostia edo Chagas delakoa daude.    Baita koronabirusen infekzioaren aurka,   halanola SRT eta MRES delako infekzioen aurkako txertoak ,  edo COVID-19 .      

Bere karrera akademikoa Washington DCko George Washington Unibertsitatean hasi zen, bertan hamaika urtez bizi izan zen bitartean.  2011n, Houstonera joan zen bizitzera , eta Baylor College of Medicine-ko Medikuntza Tropikaleko Eskola Nazionaleko zuzendarikidea da.   Estatu Batuetako Texas Children's Hospital-eko Txertoen Garapenerako Zentroko zuzendarikidea ere bada.   Horrez gain, pediatria, birologia molekularra eta mikrobiologia irakaslea da Baylor College of Medicine-n. Baylor Unibertsitateko biologiako irakasle ospetsua da eta bioingeniaritzako irakasle osagarria Texasko Rice Unibertsitatean .   120 argitalpen baino gehiago ditu eta munduko 200 biltzar baino gehiagotan parte hartu du.  2014 urtean, munduko osasun globaleko emakume aitzindarien artean sartu zen. 

2022 urtean, Bottazzi bere taldearekin batera, covidaren kontrako txerto bat garatu du, patenterik gabe utzi duena, bere prozesu osoa argitaratua izan da, edozein herrialdetako lantegi farmazeutikoak ekoiztu ahal izateko helburuarekin. Pandemia honi aurre egiteko Jonas Stalk delakoaren eredura bueltatzea espero du. Indiak dagoeneko baimendu du bere erabilera, beraz, Bangladeshen edo Botswanan bezala, beste herrialde askotan ere onartzea espero du.   Ikerketaren egileek sortzeko prozedura modu irekian jarri dute, beste ikertzaile taldeek ezagutu eta hobetu dezaten. Era berean, edozein lantegik produzitu dezake, eta, Bottazzi doktoreak esan zuenez, munduan modu masiboan egitea espero zen. Indiako lantegi bat hasia hasi zen sortzen berehala, eta 2022eko urtarrila eta otsaila artean 300 milioi dosi ekoiztea espero zuten. Era berean, Asiako, Afrikako eta Erdialdeko Amerikako lantegiek ere produzitzea espero zen, benetan azkar zabaldu zedin. Prezioa oso merkea lortzea espero zuten, dolar bat edo bi dosiko, eta prezio horretan zabaltzeko asmoa zuten.

 Sariak eta ohoreak 

 Hondurasko Kongresu Nazionalak Gurutze Handiaren Urrezko Plaka jaso zuen.  
 Genevako Graduondoko Institutuaren osasun arloko 100 emakume aitzindarietako bat da.  
 “ Carlos Slim ” saria osasunean, ikerketa-ibilbidegatiko kategorian.    
 BioHouston erakundearen "emakume liderrak zientzian" saria. 
 Forbes Erdialdeko Amerika aldizkariak 2020ko 100 emakume boteretsuenen artean sartu zuen. 

 Erreferentziak 

 Kanpo estekak 

Kategoria:Emakume zientzialariak
Kategoria:Mikrobiologoak
Kategoria:Emakume ikerlariak
Kategoria:Zientzialariak